कवियों ने जिले के समर्थन में बहाई काव्यधारा
अखिलभारतीय साहित्य परिषद की और से निजी गार्डन में कोटपूतली को जिला बनाने के समर्थन में बुधवार को काव्य सम्मलेन हुआ जिसमें कोटपूतली को जिला बनाने के समर्थन में कवियों ने कविताओं के माध्यम से अपनी बात रखी। कवियों ने विभिन्न कविताओं गीतों के माध्यम से जिले की अलख जगाई।
सम्मेलन की अध्यक्षता डाॅ.विजय नागपाल नाविक ने करते हुए विषय परावर्तन किया। मुख्य अतिथि बीईईओ ब्रजभूषण कौशिक ने कोटपूतली को जिला बनाने के लिए शुभकामनाएं व्यक्त की। विशिष्ट अतिथि हीरालाल भूषण, संतराम कश्यप एवं पावटा के उमेश चंद्र चन्दर ने कविता के माध्यम से अपनी प्रस्तुति दी। गोष्ठी में कोटपूतली, पावटा विराटनगर के 25 कवियों ने जिले के लिए अपनी रचनाएं प्रस्तुत की। कवि धूड़ाराम ने ‘जन-जन की आवाज, कर दो ना बजट में आगाज‘, उमराव गुर्जर ने ‘कोटपूतली सीता है, मौन को कब न्याय मिलेगा‘, राहिल सैनी ने ‘जन-जन अब ये गीत गाये, कोटपूतली को जिला बनायें, देवेन्द्र शर्मा ने इस छोटे से दिल में पूरा कोट रखता हूं‘, जितेन्द्र चैधरी ने ‘हमने मांगा जिला, हमें क्या मिला‘ सुनाकर दाद पाई। उमेश चन्दर ने ‘म्हारी घणा दिना की आस, अबकी पूरी कर दिखाओ‘, इकाई अध्यक्ष ओमप्रकाश भार्गव ने कोटपूतली की आत्म कथा ‘मैं कोटपूतली हूं‘ तथा संतराम कश्यप ने ‘आज हुयो विश्वास घणो, कोटपूतली जिलो बणकर रहसी‘ सुनाकर दाद पाई। हीरालाल भूषण ने ‘वसुंधरा जी न्याय दिलाओ, इसी बजट में कोटपूतली जिला बनाओ‘ तथा डाॅ. विजय नागपाल ने ‘तेरे दर पे जो आए हैं ना खाली हाथ जाएंगे, बना दो कोटपूतली को जिला तेरा गुणगान गाएगें‘ सुनाकर कोटपूतली को जिला बनाने की बात कही। जिला अभियान में उल्लेखनीय योगदान के लिए साहित्य परिषद के महासचिव दुर्गाप्रसाद मिश्रा ने मुकेश गोयल रामचन्द्र जांगिड़ ने हीरालाल भूषण का माल्यार्पण कर अभिनंदन किया। कार्यक्रम में रामचन्द्र जांगिड़, महेश कौशिक, गिरधर सिंह गिरधर प्रशांत ने भी काव्य पाठ किया। काव्यपाठ से पूर्व वैद्य बालाबक्स शास्त्री को उनकी पुण्य तिथि पर श्रद्धांजलि दी गई। संचालन गुरूदयाल भारती ने किया। महासचिव दुर्गाप्रसाद मिश्रा, शंकरलाल कसाना, मनोज नारायण शर्मा, दीपक ततारपुरिया, सूर्यकांत बिदाणी, सुरेन्द्र चौधरी, सुभाष घोघड़, भूपसिंह यादव, पार्षद देवेन्द्र आर्य, बजरंग शर्मा, राजाराम यादव, पार्षद बलेश सैनी, सचिन गोयल, विद्यार्थी परिषद के जिला सह प्रमुख प्रफुल्ल रमण, प्रदेश कार्यकारिणी सदस्य पंकज शेरावत, सीताराम बंसल, अभय बंसल, शशि मित्तल, रवि शर्मा, गगन आर्य, ईश्वर स्वामी, अनिल, दलीप यादव, नरेश बंसल, दीपक सैन, रविन्द्र सिंह शेखावत, मुखिया पायला, सुनील यादव, राव मनोज, प्रताप चौधरी, हंसराज पायला आदि उपस्थित थे।
कोटपूतली. आयोजितकवि सम्मेलन का उद्घाटन करते अतिथि।
कवि सम्मेलन
awa_Deva hin_Deva hin_Deva hin_Deva hin_Deva